S'estrena l'Oratori Charitas en honor a Sant Francesc de Paula
20/10/2008 13:48:00

# S'estrena l'Oratori Charitas en honor a Sant Francesc de Paula

*   20/10/2008 13:48:00
*   [Imprimir](#)
*   Compartir
*    https://www.alaquas.org/documento.asp?id\_do=10678

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10678%2F0&title=Ajuntament%20d%27Alaqu%C3%A0s.%20Premsa.S%27estrena%20l%27Oratori%20Charitas%20en%20honor%20a%20Sant%20Francesc%20de%20Paula)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10678/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10678/10678_Form_4.jpg)](https://www.alaquas.org/ficheros/documentos/2008/2/10678/10678_Form_10.jpg "<a href='https://www.alaquas.org/ficheros/documentos/2008/2/10678/10678_Form_10.jpg' target=_blank><i class='fa fa-external-link' aria-hidden='true'></i>.S'estrena l'Oratori Charitas en honor a Sant Francesc de Paula</a>")

L'Ajuntament d'Alaquàs i la CAM han patrocinat iniciativa cultural protagonitzada per més de 150 músics que han estat coordinats per la Unió Musical d'Alaquàs

El Castell d'Alaquàs va acollir dissabte l'estrena de l'Oratori Charitas en honor al patró de la ciutat, Sant Francesc de Paula. Es tracta d'una iniciativa cultural patrocinada per l'Ajuntament d'Alaquàs i l'entitat CAM i creada a instàncies d'un acord plenari amb el que l'Ajuntament es va comprometre amb l'Orde Mínima Seglar d'Alaquàs a col·laborar, fomentar i recolzar els actes culturals de les celebracions del centenari, formalitzant aquest compromís entre d'altres, en la creació d'un Oratori i en l'encàrrec de l'obra pictòrica de Carme Mateu, que va ser presentada al mes d'abril i que reprodueix la imatge de Sant Francesc de Paula.

Amb la creació d'aquest Oratori, iniciativa de l'Ajuntament d'Alaquàs, es commemora la clausura del V Centenari de la mort del patró de la ciutat celebrat en aquest últim any i es dóna també per iniciada la programació del tradicional Cicle de Concerts de Tardor d'Alaquàs.

L'Oratori és una de les iniciatives musicals més importants sorgides en els últims anys a la ciutat. La peça musical combina el text de l'escriptor Antoni Ferrer amb la música composada per l'autor local Vicent Sanchis i la col·laboració de tot un conjunt de personatges al·legòrics que posen música i veu a la posada en escena i que han estat coordinats per la Unió Musical d'Alaquàs. Més de 150 músics van donar forma a aquesta peça que té com a finalitat didàctica i celebrativa la de posar en relleu els episodis més significatius de la vida de Sant Francesc de Paula i que contribueix a incrementar el patrimoni cultural d'Alaquàs.

L'Oratori va estar dirigit pel músic Juan Luis Martínez, director titular de l'orquestra i cor TURIAE CAMERATA des del 1991 i director a l'any 2002 de l'estrena a Alaquàs de la cantata Quasi Oliva speciosa composada per Amando Blanquer i text d'Antoni Ferrer. La història dramatitzada va estar conduïda pel narrador i baríton Carlos López Galarza i protagonitzada per la soprano María de los Llanos, el contralt Riklia Sanchis, l'Escola Coral Veus Juntes de Quart de Poblet i el Cor Fecocova.

Com a gènere musical, l'Oratori és una espècie d'òpera sacra sense joc escènic. Es tracta d'un drama en el qual no importa l'acció sinó la paraula cantada. Els seus antecedents primitius resideixen en les drames litúrgics medievals que es representaven en determinades festivitats religioses com ara el Misteri d'Elx. Va ser consolidat al segle XVII tot seguint dues línies de desenvolupament, la de l'alemany Schütz i la de l'italià Giacomo Caríssimi i el "Messiah" de Haendel. Amb les seues característiques ha pervingut al llarg dels segles XVII, XVIII, XIV i XX fins l'actualitat.